Pierre Clement

De Pierre Clement, gebuer den 11. Februar 1755 zu Nidderkäerjeng, an och do den 1. Mee 1828 gestuerwen, war e lëtzebuergesche Lokalpolitiker.

Hie war am Gemengerot vun der Gemeng Nidderkäerjeng, a vun 1801 bis 1803 Buergermeeschter vun där Gemeng. 1803 ass hie suspendéiert ginn, wéi opgeflunn ass, datt en am Gebuertsregëster d'Jongen, déi hätte sollen am Napoleon seng Arméi agezu ginn, kuerzerhand als Meedercher ëmdeklaréiert hat. Bei de Wale vum 5. Oktober 1805 gouf hien an de Gemengerot erëmgewielt a war vum 12. Dezember 1807 bis den 16. Februar 1816 nees Buergermeeschter vun Nidderkäerjeng.

Fir un hien z'erënneren huet d'Käerjenger Gemeng eng Strooss no him benannt, d'Rue Pierre Clement.L-4916; Rue Pierre Clement op geoportail.lu.

Kategorie:Lëtzebuergesch Buergermeeschteren
Kategorie:Buergermeeschtere vun Nidderkäerjeng
Kategorie:Gebuer 1755
Kategorie:Gestuerwen 1828
Kategorie:Persounen, no deenen eng Struktur zu Lëtzebuerg genannt ass